ddrg/super_eurlex huggingface dataset:
Oficiālais Vēstnesis L 022 , 25/01/2003 Lpp. 0015 - 0015



Komisijas Regula (EK) Nr. 130/2003 (2003. gada 24. janvāris), ar ko 2003./2004. tirdzniecības gadam nosaka atbalstu pārstrādei paredzētiem tomātiem saskaņā ar Padomes Regulu (EK) Nr. 2201/96 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 453/2002 [2], un jo īpaši tās 6. panta 1. punktu, tā kā: (1) 2. panta 3. punkts Komisijas 2001. gada 2. marta Regulā (EK) Nr. 449/2001, ar ko paredz sīki izstrādātus noteikumus par to, kā piemērot Regulu (EK) Nr. 2201/96 attiecībā uz atbalsta shēmu augļu un dārzeņu pārstrādes produktiem [3], kurā jaunākie grozījumi izdarīti ar Regulu (EK) Nr. 1426/2002 [4], noteic, ka Komisijai jāpublicē atbalsta apjoms par tomātiem pēc tam, kad ir pārbaudīta atbilstība Regulas (EK) Nr. 2201/96 III pielikumā noteiktajiem sliekšņiem. (2) Regulas (EK) Nr. 2201/96 5. panta 3. punkta c) apakšpunkts paredz, ka 2003./2004. tirdzniecības gadam pārstrādes sliekšņa pārsniegums jāaprēķina, balstoties uz vidējo daudzumu, ko 2001./2002. un 2002./2003. gadā piegādā pārstrādei ar atbalstu. (3) Vidējie tomātu daudzumi, kas piegādāti pārstrādei ar atbalstu 2001./02. un 2002./03. tirdzniecības gadā, kā to atbilstoši Regulas (EK) Nr. 449/2001 23. panta 2. punkta a) apakšpunktam norādījušas dalībvalstis, ir zem Kopienas sliekšņa. Tā kā slieksnis nav ticis pārsniegts, tad atbalsts 2003./04. tirdzniecības gadam jāsaglabā Regulas (EK) Nr. 2201/96 4. panta 2. punktā noteiktajā apjomā. (4) Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2201/96 2. pantā minētais atbalsts par tomātiem 2003./04. tirdzniecības gadam ir EUR 34,50 par tonnu. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 24. janvārī Komisijas vārdā — Komisijas loceklis Franz Fischler [1] OV L 297, 21.11.1996., 29. lpp. [2] OV L 72, 14.3.2002., 9. lpp. [3] OV L 64, 6.3.2001., 16. lpp. [4] OV L 206, 3.8.2002., 4. lpp. --------------------------------------------------
Oficiālais Vēstnesis L 082 , 29/03/2003 Lpp. 0032 - 0032



Komisijas Regula (EK) Nr. 578/2003 (2003. gada 28. marts), ar kuru atkāpjas no Regulas (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz izvešanas atļaujām un eksporta kompensācijām piena un piena produktu nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 509/2002 [2], un jo īpaši tās 30. panta 1. punktu, tā kā: (1) 20.a pants Komisijas Regulā (EK) Nr. 174/1999 [3], kurā jaunākie grozījumi izdarīti ar Regulu (EK) Nr. 186/2003 [4], paredz noteikumus par tās sausā piena kvotas pārvaldi, ko izved uz Dominikānas Republiku saskaņā ar Eiropas Kopienas un Dominikānas Republikas Saprašanās memorandu, kurš apstiprināts ar Padomes Lēmumu 98/486/EK [5]. Ar memoranda piemērošanu saistīto grūtību dēļ varētu būt vajadzīgi grozījumi pašreizējos pasākumos, tādēļ kvotu piemērošanas periods no 2003. gada 1. jūlija līdz 2004. gada 30. jūnijam jāatliek. (2) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Atkāpjoties no Regulas (EK) Nr. 174/1999 20.a panta 7. punkta, periodam no 2003. gada 1. jūlija līdz 2004. gada 30. jūnijam atļaujas pieteikumus iesniedz no 2003. gada 1. maija līdz 10. maijam. 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 28. martā Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 79, 22.3.2002., 15. lpp. [3] OV L 20, 27.1.1999., 8. lpp. [4] OV L 27, 1.2.2003., 11. lpp. [5] OV L 218, 6.8.1998., 45. lpp. --------------------------------------------------
Oficiālais Vēstnesis L 120 , 15/05/2003 Lpp. 0012 - 0012



Komisijas Regula (EK) Nr. 829/2003 (2003. gada 14. maijs), kas groza Regulu (EK) Nr. 225/2003 par Ķīnas izcelsmes sēņu izcelsmes sertifikātu derīguma termiņa pagarināšanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 453/2002 [2], jo īpaši tās 15. panta 1. punktu, tā kā: (1) Ar Komisijas Regulu (EK) Nr. 2125/95 [3], kurā jaunākie grozījumi izdarīti ar Regulu (EK) Nr. 225/2003 [4], atklāj konservētu sēņu tarifa kvotas un paredz to pārvaldību. (2) Saskaņā ar Regulas (EK) Nr. 225/2003 2. pantu Komisija ir noteikusi, ka līdz 2003. gada 31. maijam ievedējs, iesniedzot pieteikumu Ķīnas izcelsmes konservētu sēņu laišanai brīvā apgrozībā Kopienā, drīkst iesniegt izcelsmes sertifikātus un to norakstus, kuros ir to Ķīnas iestāžu zīmogi un paraksti, kas uzskaitītas pielikumā Regulā (EK) Nr. 2125/95, kurā grozījumi izdarīti ar Regulu (EK) Nr. 1286/2002 [5]. (3) Dalībvalstis ir informējušas Komisiju, ka nolūkā nodrošināt to, lai nerodas traucējumi attiecīgā produkta ievešanai, minētā diena ir jāpārceļ līdz 2003. gada septembra beigām. (4) Tādēļ ir attiecīgi jāgroza Regula (EK) Nr. 225/2003. (5) Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 225/2003 2. pantu aizstāj ar šādu: "2. pants Līdz 2003. gada 30. septembrim ievedējs, iesniedzot pieteikumu Ķīnas izcelsmes konservētu sēņu laišanai brīvā apgrozībā Kopienā, drīkst iesniegt izcelsmes sertifikātus un to norakstus, kuros ir to Ķīnas iestāžu zīmogi un paraksti, kas uzskaitītas pielikumā Regulā (EK) Nr. 2125/95, kurā grozījumi izdarīti ar Regulu (EK) Nr. 1286/2002." 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 14. maijā Komisijas vārdā — Komisijas loceklis Franz Fischler [1] OV L 297, 21.11.1996., 29. lpp. [2] OV L 72, 14.3.2002., 9. lpp. [3] OV L 212, 7.9.1995., 16. lpp. [4] OV L 31, 6.2.2003., 10. lpp. [5] OV L 179, 9.7.2002., 21. lpp. --------------------------------------------------
Oficiālais Vēstnesis L 211 , 21/08/2003 Lpp. 0012 - 0012



Komisijas Regula (EK) Nr. 1473/2003 (2003. gada 20. augusts), ar kuru groza Regulu (EK) Nr. 2342/1999, ar ko paredz sīki izstrādātus noteikumus par to, kā attiecībā uz piemaksu sistēmām piemērot Padomes Regulu (EK) Nr. 1254/1999 par liellopu gaļas tirgus kopīgo organizāciju EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 20. pantu, tā kā: (1) 41. pantā Komisijas 1999. gada 28. oktobra Regulā (EK) Nr. 2342/1999, ar ko paredz sīki izstrādātus noteikumus par to, kā attiecībā uz piemaksu sistēmām piemērot Padomes Regulu (EK) Nr. 1254/1999 par liellopu gaļas tirgus kopīgo organizāciju [3], kurā jaunākie grozījumi izdarīti ar Regulu (EK) Nr. 2381/2002 [4], paredzēti daži noteikumi attiecībā uz avansa maksājumiem. Ārkārtēji nelabvēlīgo laika apstākļu dēļ, kam raksturīgs intensīvs un ilgstošs sausums, dažu dalībvalstu ražotājiem nav pietiekami daudz rupjās lopbarības, lai pabarotu mājlopus savās saimniecībās. Lai minētajiem ražotājiem dotu iespēju segt papildu finansiālos izdevumus, kas rodas jo īpaši tādēļ, ka nepieciešams pirkt papildu rupjo lopbarību, jāļauj palielināt avansa summu, kura paredzēta īpašajai piemaksai par liellopu gaļu, piemaksai par zīdītājgovīm, kaušanas piemaksai un papildmaksājumiem. (2) Šādos apstākļos jāgroza Regula (EK) Nr. 2342/1999. (3) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2342/1999 41. panta 1. punkta pēdējo daļu aizstāj ar šādu tekstu: "Attiecībā uz 2000., 2001., 2002. un 2003. kalendāro gadu avansu piemaksai par liellopu gaļu, piemaksai par zīdītājgovīm, kaušanas piemaksai un papildmaksājumiem tomēr var izmaksāt saskaņā ar likmi, kas nepārsniedz 80 % no minēto piemaksu vai minēto maksājumu summas." 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2003. gada 16. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 20. augustā Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 122, 16.5.2003., 1. lpp. [3] OV L 281, 4.11.1999., 30. lpp. [4] OV L 358, 31.12.2002., 119. lpp. --------------------------------------------------
Oficiālais Vēstnesis L 168 , 05/07/2003 Lpp. 0009 - 0009



Komisijas Regula (EK) Nr. 1203/2003 (2003. gada 4. jūlijs), ar kuru groza Regulu (EK) Nr. 1227/2000, ar ko nosaka sīki izstrādātus piemērošanas noteikumus Padomes Regulai (EK) Nr. 1493/1999 par vīna tirgus kopīgo organizāciju attiecībā uz ražošanas potenciālu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 10., 15. pantu un 80. panta b) apakšpunktu, tā kā: (1) Lai atrisinātu konkrētu praktisku problēmu, atkāpjoties no 2. panta 2. punkta, jāpārceļ Regulas (EK) Nr. 1493/1999 2. panta 3. punkta pirmajā daļā paredzētais termiņš. Dažādu noteikumu piemērošana attiecībā uz atkāpes piešķiršanu rada nopietnu un sarežģītu administratīvo slogu, jo īpaši attiecībā uz pārbaudēm un sankcijām. Pareizas vadības labad attiecīgā diena jāpārceļ uz 2004. gada 31. jūliju. (2) Lai dalībvalstis varētu maksāt atbalstu līdz pat finanšu gada beigām, jāprecizē noteikumi par to, kā ņem vērā izdevumus, kas apstiprināti laika posmam no 1. jūlija līdz 15. oktobrim. (3) Svarīgi arī norādīt, ka sankcijas, ko piemēro dalībvalstu izdevumu finansēšanai gadījumos, kad tās paziņo par mazāku platību nekā norādīts piešķīrumos par attiecīgo finanšu gadu, var neizmantot, ņemot vērā finanšu piešķīrumu mehānismu finanšu gada laikā. (4) Attiecīgi jāgroza Komisijas Regula (EK) Nr. 1227/2000 [3], kurā jaunākie grozījumi izdarīti ar Regulu (EK) Nr. 571/2003 [4]. (5) Šajā regulā paredzētie pasākumi ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1227/2000 ar šo groza šādi. 1. Regulas 2. panta 1. punktu aizstāj ar šādu: "1.a. Regulas (EK) Nr. 1493/1999 2. panta 3. punktā paredzēto termiņu 2002. gada 31. jūliju pārceļ uz 2004. gada 31. jūliju." 2. Regulas 17. pantu groza šādi. a) Minētā panta 1. punktu aizstāj ar šādu: "1. Katras dalībvalsts faktiskos izdevumus, kas apstiprināti un deklarēti par attiecīgo finanšu gadu, finansē Komisijai paziņoto summu apmērā saskaņā ar 16. panta 1. punkta a) un b) apakšpunktu, ja minētās summas nepārsniedz kopējo finansējumu, kas piešķirts dalībvalstij, ievērojot Regulas (EK) Nr. 1493/1999 14. panta 1. punktu." b) Minētā panta 4. punktā iekļauj šādu ceturto daļu: "Summas, ko nefinansē, piemērojot šo punktu, nav pieejamas arī tad, ja piemēro 3. punktu." 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 4. jūlijā Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 122, 16.5.2003., 1. lpp. [3] OV L 143, 16.6.2000., 1. lpp. [4] OV L 82, 29.3.2003., 19. lpp. --------------------------------------------------
Oficiālais Vēstnesis L 063 , 28/02/2004 Lpp. 0030 - 0030



Komisijas Regula (EK) Nr. 365/2004 (2004. gada 27. februāris), ar kuru groza Regulu (EK) Nr. 2233/2003, ar ko 2004. gadam atklāj aitu, kazu, aitu un kazu gaļas Kopienas tarifu kvotas EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 19. decembra Regulu (EK) Nr. 2529/2001 par aitu un kazu gaļas tirgus kopīgo organizāciju [1], jo īpaši tās 16. panta 1. punktu, tā kā: (1) 11. panta 1. punktā Komisijas 1995. gada 26. jūnija Regulas (EK) Nr. 1439/95, ar ko nosaka sīki izstrādātus noteikumus Padomes Regulas (EEK) Nr. 3013/89 piemērošanai attiecībā uz produktu ievešanu un izvešanu aitu gaļas un kazu gaļas nozarē [2], norādīts izcelsmes dokumentu derīguma termiņš, ko izsniedz trešās valsts iestādes, ņemot vērā aitu, kazu, aitu un kazu gaļas importu Kopienā saskaņā ar tarifu kvotām. (2) Komisijas Regula (EK) Nr. 2233/2003 [3] no 2004. gada 1. janvāra ieviesa šo kvotu pārvaldību rindas kārtībā. Tomēr attiecībā uz noteiktām trešajām valstīm šī regula paredz licencēšanas sistēmas turpināšanu līdz 2004. gada 30. aprīlim. Šādos gadījumos jāparedz noteikumi, lai nodrošinātu netraucētu pāreju no ievešanas atļauju sistēmas uz rindas kārtības sistēmu. (3) Šajā nolūkā jāpieļauj lielāka elastība attiecībā uz izcelsmes dokumenta derīguma termiņu, kas noteikts 11. panta 1. punktā Regulā (EK) Nr. 1439/95, tādā mērā, lai attiecīgās trešās valsts kompetentās iestādes varētu izdot dokumentus ar derīguma termiņu, kas ir mazāks kā trīs mēneši no izdošanas dienas. (4) Šajā regulā paredzētie pasākumi ir saskaņā ar Aitu un kazu nozares pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2233/2003 5. panta 1. punktam pievieno šādu daļu: "Atkāpjoties no 11. panta 1. punkta Regulā (EK) Nr. 1439/95, Austrālijas un Jaunzēlandes izdevējiestādes līdz 2004. gada 30. aprīlim var izdot izcelsmes dokumentus, kuru derīguma termiņš ir mazāks nekā trīs mēneši no to izdošanas dienas." 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 27. februārī Komisijas vārdā — Komisijas loceklis Franz Fischler [1] OV L 341, 22.12.2001., 3. lpp. [2] OV L 143, 27.6.1995., 7. lpp. Regulā jaunākie grozījumi izdarīti ar Regulu (EK) Nr. 272/2001 (OV L 41, 10.2.2001., 3. lpp.). [3] OV L 339, 24.12.2003., 22. lpp. --------------------------------------------------
Oficiālais Vēstnesis L 090 , 27/03/2004 Lpp. 0001 - 0002



Padomes Regula (EK) Nr. 567/2004 (2004. gada 22. marts), ar ko groza Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Līgumu par Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai [1], un jo īpaši tā 2. panta 3. punktu, ņemot vērā Aktu par Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanās nosacījumiem [2], un jo īpaši tā 57. panta 2. punktu, ņemot vērā Komisijas priekšlikumu, ņemot vērā Eiropas Parlamenta atzinumu, tā kā: (1) Padomes 1999. gada 17. maija Regulas (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai [3] Va nodaļā ir paredzēts atbalsta pasākums lauksaimniekiem, kuri ievēro nesen ieviestos saistošos standartus. (2) Pievienošanās rezultātā lauksaimniekiem Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā būs jāsaskaras ar lielu skaitu jauniem standartiem, kas pamatoti ar Kopienas tiesību aktiem, un, kas viņiem būs jāievēro no pievienošanās dienas vai vēlāka datuma. Būtiski ir sniegt atbalstu, kas segtu vismaz daļu no to ieguldījumu vērtības, kuri vajadzīgi, lai izpildītu minētos standartus. Tādēļ jāparedz īpašas atkāpes attiecībā uz "standartu izpildes" pasākuma īstenošanu jaunajās dalībvalstīs. (3) Tādēļ ir jāizdara grozījumi Regulā (EK) Nr. 1257/1999, IR PIEŅĒMUSI ŠO REGULU. 1. pants Ar šo Regulas (EK) Nr. 1257/1999 33.l pantā iekļauj šādu 2.b punktu: "2.b Atkāpjoties no 21.a, 21.b un 21.c panta prasībām, lai noteiktu atbalsta apjomu gadā, vērā var ņemt izdevumus saistībā ar ieguldījumiem, kas vajadzīgi, lai izpildītu standartu, ko Kopiena noteikusi līdz pievienošanās dienai un kas no šīs dienas vai vēlāka datuma lauksaimniekiem ir saistošs. Šo iespēju var izmantot tikai pirmos trīs atbalsta perioda gadus, un gada maksimālā atbalsta robeža ir EUR 25000 par saimniecību. Šajā ieguldījumu periodā nav spēkā 21.c pantā paredzētais samazinājums. Līdz ieguldījumu perioda beigām vērā nevar ņemt ienākumu zudumu un papildizmaksas, kas izriet no standarta izpildes. Par saskaņā ar pirmo daļu atbalstītiem ieguldījumiem nav tiesību pretendēt uz I nodaļā paredzēto atbalstu." 2. pants Šī regula stājas spēkā 2004. gada 1. maijā saskaņā ar 2003. gada Pievienošanās akta [4] stāšanos spēkā. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 22. martā Padomes vārdā — priekšsēdētājs J. Walsh [1] OV L 236, 23.9.2003., 17. lpp. [2] OV L 236, 23.9.2003., 33. lpp. [3] OV L 160, 26.6.1999., 80. lpp. Regulā jaunākie grozījumi izdarīti ar 2003. gada Pievienošanās aktu. [4] OV L 236, 23.9.2003., 33. lpp. --------------------------------------------------
Oficiālais Vēstnesis L 162 , 30/04/2004 Lpp. 0051 - 0051



Komisijas Regula (EK) Nr. 875/2004 (2004. gada 29. aprīlis), ar ko groza Padomes Regulu (EK) Nr. 1362/2000 attiecībā uz preferenciālās tarifu likmes kvotas atvēršanu Meksikas izcelsmes tunzivju muguras gabaliem EIROPAS KOPIENU KOMISIJA, ņemot vērā Eiropas Kopienas dibināšanas līgumu, un jo īpaši tā 133. pantu, ņemot vērā Padomes Regulas (EK) Nr. 1362/2000 4. pantu, tā kā: (1) Eiropas Savienības un Meksikas Apvienotā padome ar 2004. gada 28. aprīļa Lēmumu Nr. 2/2004, ar ko ievieš tarifu likmes kvotu par atsevišķiem Meksikas izcelsmes produktiem, kuri norādīti ES un Meksikas Apvienotās padomes Lēmuma 2/2000 I pielikumā, ir nolēmusi atvērt preferenciāla tarifa likmes kvotu Meksikas izcelsmes tunzivju muguras gabaliem. (2) Tādēļ atbilstīgi grozījumi jāizdara 2000. gada 29. jūnija Regulā (EK) Nr. 1362/2000, ar kuru Kopienā ievieš Apvienotās padomes Lēmuma Nr. 2/2000 tarifu noteikumus saskaņā ar Pagaidu līgumu par tirdzniecību un ar tirdzniecību saistītiem jautājumiem starp Eiropas Kopienu un Meksikas Savienotajām Valstīm [1]. (3) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1362/2000 groza šādi: 1. Minētās regulas 2. panta 5. punktam pievieno šādu teikumu: "Muitas nodoklis, kas piemērojams produktiem ar KN kodu 16041416 tarifa kvotā, kura norādīta šīs regulas pielikumā ar kārtas Nr. 09.1854, ir 6 %." 2. Regulas 2. panta 6. punktu aizstāj ar šādu: "6. Izņemot tarifu kvotu ar kārtas Nr. 09.1854 un kārtas Nr. 09.1899, šīs regulas pielikumā minētās tarifu kvotas atver katru gadu uz divpadsmit mēnešu laikposmu no 1. jūlija līdz 30. jūnijam. Šīs kvotas pirmo reizi atver 2000. gada 1. jūlijā." 3. Pielikumā iekļauj šādu aili: "09.1854 | 16041416 | Tunzivju muguras gabali | 5000 tonnu [2] | Piemērojams fiksētas likmes nodoklis | 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no dienas, kad stājas spēkā Eiropas Savienības un Meksikas Apvienotās komitejas 2004. gada 28. aprīļa Lēmums Nr. 2/2004. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 29. aprīlī Komisijas vārdā — Komisijas loceklis Frederik Bolkestein [1] OV L 157, 30.6.2000., 1. lpp. [2] "2005. gadā gada apjoms ir "6000" tonnu. No 2006. gada ikgadējais apjoms tiek palielināts saskaņā ar ES un Meksikas Apvienotās padomes Lēmuma Nr. 2/2004 pielikumu ar nosacījumu, ka vismaz 80 % no iepriekšējā gada kopējā kvotas apjoma ir izmantoti līdz tā gada 31. decembrim." --------------------------------------------------
(2)

Ar Komisijas 2004. gada 6. februāra Lēmumu 2004/122/EK par noteiktiem aizsardzības pasākumiem attiecībā uz putnu gripu vairākās Āzijas valstīs (3) līdz 2004. gada 15. augustam tika pārtraukts vairāku mājputnu gaļas produktu imports no vairākām valstīm, tostarp Taizemes. Tas varēja traucēt dažiem uzņēmumiem izmantot importa licences importam no Taizemes, kuras izsniegtas laikposmam no 2004. gada 1. janvāra līdz 31. martam. Tādēļ šo licenču derīguma termiņš jāpagarina līdz 2004. gada 30. septembrim.
1.

Pievieno šādas fiziskās personas. 1) Asil Sami Mohammad Madhi Tabrah (pseidonīms Asil Tabra). Dzimšanas datums: 1964. gada 6. jūnijs. Dzimšanas vieta: Iraq. Valsts piederība: Irāka. 2) Adib Shaban Al-Ani (pseidonīmi: a) Dr. Adib Sha’ban, b) Adib Shaban. Dzimšanas datums: 1952. gads. Valsts piederība: Irāka. 3) Dr. Sahir Berhan (pseidonīmi: a) Dr. Sahir Barhan, b) Saher Burhan Al-Deen, c) Sahir Burhan). Dzimšanas datums: 1967. gads. Adrese: a) Baghdad, Iraq, b) United Arab Emirates. Valsts piederība: Irāka. 4) Maki Mustafa Hamudat (pseidonīmi: a) Maki Hamudat, b) Mackie Hmodat, c) General Maki Al-Hamadat, d) Macki Hamoudat Mustafa). Dzimšanas datums: ap 1934. gadu. Adrese: Mosul, Iraq. Valsts piederība: Irāka. 5) Roodi Slewa (pseidonīmi: a) Rudi Slaiwah, b) Rudi Untaywan Slaywah, c) Rudi Saliwa). Valsts piederība: Irāka. 6) Nabil Victor Karam. Dzimšanas datums: 1954. gads. Adreses: a) C/o Trading and Transport Services, Al-Razi Medical Complex, Jabal Al-Hussein, Amman, Jordan, b) C/o Alfa Company Limited for International Trading and Marketing, P.O. Box 910606, Amman 11191, Jordan. Valsts piederība: Libāna. 7) Hikmat Jarjes Bahnam (pseidonīms Hikmat Gargees). Adrese: Baghdad, Iraq. Pase Nr. 035667 (Irākas). 8) Tarik Nasser S. Al Obaidi (pseidonīmi: a) Tarik al'Ubaydi, b) Tariq al'Ubaydi). Dzimšanas datums: 1945. gads. Dzimšanas vieta: Baghdad, Iraq. Adrese: Baghdad, Iraq. Pase Nr. 212331 (Irākas). 9) Khalaf M. M. Al-Dulaymi (pseidonīms Khalaf Al Dulaimi). Dzimšanas datums: 1932. gada 25. janvāris. Pase Nr. H0044232 (Irākas). 10) Adnan S. Hasan Ahmed (pseidonīmi: a) Hasan Ahmed S. Adnan, b) Ahmed Sultan). Adrese: Amman, Jordan. 11) Munir Al Qubaysi (pseidonīmi: a) Munir Al-Kubaysi, b) Muneer Al-Kubaisi, c) Munir Awad, d) Munir A Mamduh Awad). Dzimšanas datums: 1966. gads. Dzimšanas vieta: Heet, Iraq. Adrese: Syria. Valsts piederība: Irāka.